ઈ.સ.૧૯૭૫થી ઘનશ્યામનગર મંદિરે બ્રહ્મસત્રો ચાલુ કર્યા. એ વખતે મંદિરની કોઈ એવી આવક નહીં. નવો-નવો હરિભક્તોનો સમાજ છતાં ગુરુવર્ય પ.પૂ.બાપજી પાંચ-પાંચ દિવસનાં બ્રહ્મસત્રોનું વર્ષમાં બે વખત એકલા હાથે આયોજન કરતા. આયોજક-પ્રયોજક કહો કે પછી પ્રવક્તા કહો એ પણ ગુરુવર્ય પ.પૂ.બાપજી પોતે જ હતા. સવારે ૮થી ૧૨, સાંજે ૪થી ૭ અને રાત્રે ૯થી ૧૨ વાગ્યા સુધી એકલપંડે કથાવાર્તાનો રસ પીરસી સૌને સુખિયા કરવાના તેમ છતાં તમામ સમિતિના લીડર ગણો કે સંયોજક ગણો જે ગણો તે પોતે જ હતા. આમ, બ્રહ્મસત્રની પૂર્વતૈયારીથી માંડી આટોપવા સુધીની સંપૂર્ણ સેવા ગુરુવર્ય પ.પૂ.બાપજી એકલે હાથે કરતા.